Awọn ami ti iya gbọdọ kiyesi pe wọn n fi tipa ba ọmọdebinrin lopọ: Iru ọmọdebinrin bẹẹ yoo maa ni ibanujẹ ni gbogbo igba, yoo maa karijọ tabi ṣe ojo lati sọrọ sita Ọmọ naa yoo maa binu nigba gbogbo, tabi maa hu awọn iwa to ju ọjọ ori rẹ lọ Yoo maa ni idiwọ tabi maa ni ijakulẹ lẹnu ẹkọ rẹ, ti kii si ri i bẹ tẹlẹ Yoo nira fun lati ni ọrẹ ti yoo maa ba sere Iru ọmọ bẹẹ yoo maa ni irora to ṣajoji tabi to kọ lati lọ Yoo maa la alakala lati sun tabi ko ma ri oorun sun lasiko to yẹ lai si idi kan pato Ọmọde naa yoo maa wo su u, ti ọkan rẹ ko ni papọ, bo ba se n mu igba ati awo, ni yoo maa jabọ lọwọ rẹ pẹlu ibẹru Ayipada nla yoo ba bi ọmọde naa se n jẹun deede, adinku lee ba isọwọ jẹun rẹ tabi ko pọ si Iru ọmọdebinrin bẹẹ yoo maa sọ awọn ọrọ kan to ṣeesẹ ko fa ijiroro lori ọrọ ibalopọ ni gbogbo igba tabi ko yago ketekete si ijiroro to nii se pẹlu ibalopọ Bẹẹ ni yoo tun maa ya aworan tabi kọ nkan nipa ibalopọ tabi maa la ala ibalopọ ni ọpọ igba Ọmọ naa yoo maa ṣadeede ni ibẹru tabi sa fun irufẹ eniyan kan tabi agbegbe kan ti wọn ba ti fi tipa ba lopọ Yoo kọ lati sọ ọrọ aṣiri kan to sọ fun agbalagba miran tabi ọmọde to ju lọ diẹ, fun ẹlomiran Yoo maa sọ ọrọ nipa ọrẹ tuntun to ṣẹṣẹ ni, amọ to ju u lọ Ọmọde naa yoo ṣadeede maa ni owo lọwọ, nkan iṣere tabi ẹbun lai si idi pataki fun, ti ko si ni jẹ eyi tawọn obi rẹ fun Yoo maa roun n pe ara oun ko rẹwa to tabi pe oju oun ko dun wo, ti yoo si maa kiyesi ara rẹ nigba gbogbo Iru ọmọ bẹẹ yoo maa hu iwa agbalagba ninu awọn iwa ati ise rẹ, ti yoo si maa fi òye nipa ibalopọ han Nigba miran ti isẹlẹ ifipabanilopọ ba waye, ọmọde naa yoo maa ni irora ninu egungun, da ẹjẹ loju ara tabi ki nkan miran maa jade lati oju ara, iho idi, tabi ẹnu rẹ Ọmọdebinrin ti ko tii balaga to ẹni ọkunrin yoo bẹrẹ si ni rin irinkurin tabi hu iwa agbere Yoo sa kuro nile nigba ti isẹlẹ ifipa bani lopọ naa ba di lemọlemọ fun ninu ile to n gbe, ti ko si lee fara da isẹlẹ naa mọ.
